**ПРОТОКОЛ № 4**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 02.02.2021 г.**

**/чрез видеоконферентна връзка/**

Присъстват: Огнян Дамянов, Пламен Найденов, Евгени Иванов, Александър Лазаров, Константин Тасков, Ирина Апостолова, Евгений Трифонов, Ангелина Митова, Галя Гугушева и Димитър Стефанов

Отсъства: Светлана Бошнакова

На заседанието присъстват:Антонина Романова - Директор на Дирекция „Атестиране на магистрати“, Полина Петкова - главен експерт-юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 12 – т. 19

РАЗНИ

1. Писмо от Апелативна прокуратура - Пловдив ведно с протокол от Общо събрание за избор на членове на Постоянната атестационна комисия. *(вх.№ ВСС-1126/25.01.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. Приема за сведение писмо от Апелативна прокуратура - Пловдив ведно с протокол от Общо събрание за избор на членове на Постоянната атестационна комисия.

2. Прекратяване на процедурата за извънредно атестиране на Калина Димитрова Кънчева - заместник на административния ръководител – заместник - районен прокурор на Районна прокуратура - Ловеч. *(вх.№ ВСС-12417/2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕКРАТЯВА откритата с решение на Комисията по атестирането и конкурсите към Прокурорската колегия на ВСС по протокол № 34/24.11.2020 г., т. 3 процедура за извънредно атестиране на Калина Димитрова Кънчева – заместник на административния ръководител – заместник-районен прокурор на Районна прокуратура – Ловеч.

 *Мотиви:* *Процедурата за извънредно атестиране на прокурор Калина Кънчева е открита с решение на Комисията по атестирането и конкурсите с Протокол № 34 от 24.11.2020 г., с оглед участието на магистрата в процедурата за избор на административен ръководител – председател на Районна съд – Тетевен, и към настоящия момент не е приключена с решение на кадровия орган.*

 *Комисията счита, че с прекратяване на процедурата за избор на административен ръководител на РС – Тетевен с решение на Съдийската колегия на ВСС по протокол № 2 от 26.01.2021 г., т. 7, с оглед оттегляне на заявлението за участие на единствения кандидат, отпада и основанието за атестиране на магистрата, тъй като процедурата по извънредно атестиране е открита на основание чл. 196, ал. 1, т. 4 вр. чл. 197, ал. 5, т. 2 от ЗСВ, а именно когато съдия, прокурор или следовател участва в избор за административен ръководител, поради което същата следва да бъде прекратена*.

2.2. Да се уведомят Калина Димитрова Кънчева – заместник на административния ръководител – заместник-районен прокурор на Районна прокуратура – Ловеч и административният ръководител – окръжен прокурор на Окръжна прокуратура – Ловеч за решението по т. 2.1.

3. Справка за открити атестационни процедури с неполучени документи.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. Да се уведомят административният ръководител на Специализираната прокуратура и Постоянната атестационна комисия към Апелативна прокуратура – София (както и атестираните прокурори), че в най-кратък срок следва да бъдат изпратени материалите за атестационните процедури, открити преди м. август 2020 г., за които към настоящия момент в администрация на ВСС не са получени изисканите документи, както и да бъдат посочени причините, поради които е забавено предоставянето им.

ЕДИННИ ФОРМУЛЯРИ

4. Извънредно атестиране на Николай Василев Русинов - прокурор в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 1 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Николай Василев Русинов - прокурор в Софийска градска прокуратура.

4.2. Предоставя, на основание чл. 205, ал. 1 от ЗСВ, на Николай Василев Русинов - прокурор в Софийска градска прокуратура, резултатите от атестирането за запознаване.

5. Извънредно атестиране на Камен Иванов Каменов - изпълняващ функциите „административен ръководител - районен прокурор“ и заместник на административния ръководител - заместник-районен прокурор на Районна прокуратура - Враца.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Камен Иванов Каменов - изпълняващ функциите „административен ръководител - районен прокурор“ и заместник на административния ръководител - заместник-районен прокурор на Районна прокуратура - Враца.

5.2. Предоставя, на основание чл. 205, ал. 1 от ЗСВ, на Камен Иванов Каменов - изпълняващ функциите „административен ръководител - районен прокурор“ и заместник на административния ръководител - заместник-районен прокурор на Районна прокуратура - Враца, резултатите от атестирането за запознаване.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

6. Предложение от административния ръководител на Районна прокуратура - Ловеч за периодично атестиране на Бойко Стелианов Василев - прокурор в Районна прокуратура - Ловеч. *(вх.№ ВСС-1065/22.01.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Бойко Стелианов Василев - прокурор в Районна прокуратура – Ловеч за периода 02.12.2015 г. до 02.12.2020 г.

6.2. ВЪЗЛАГА на постоянната атестационна комисия при Апелативна прокуратура – Велико Търново, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

7. Предложение от и.ф. административен ръководител на Районна прокуратура - Шумен за периодично атестиране на Владимир Цветелинов Колев - прокурор в Районна прокуратура - Шумен. *(вх.№ ВСС-1067/22.01.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Владимир Цветелинов Колев - прокурор в Районна прокуратура - Шумен за периода 02.11.2015 г. до 02.11.2020 г.

7.2. ВЪЗЛАГА на постоянната атестационна комисия при Апелативна прокуратура – Варна, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

8. Предложение от административния ръководител на Районна прокуратура - Видин за периодично атестиране на Георги Никодимов Светославов - прокурор в Районна прокуратура - Видин. *(вх.№ ВСС-1071/22.01.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Георги Никодимов Светославов - прокурор в Районна прокуратура – Видин, за периода от 01.08.2015 г. до 01.08.2020 г.

8.2. Да се изискат от административния ръководител на Районна прокуратура - Видин необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на ВСС.

8.3. Да се изиска от административния ръководител на Окръжна прокуратура – Видин становище на Комисията по професионална етика към Окръжна прокуратура – Видин.

9. Предложение от административния ръководител на Окръжна прокуратура - София за периодично атестиране на Кремена Пламенова Господинова - Димитрова - прокурор в Окръжна прокуратура - София. *(вх.№ ВСС-1068/22.01.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Кремена Пламенова Господинова - Димитрова - прокурор в Окръжна прокуратура – София, за периода от 06.08.2015 г. до 06.08.2020 г.

9.2. Да се изискат от административния ръководител на Окръжна прокуратура – София необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на ВСС.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

10. Придобиване статут на несменяемост на Христина Димчева Дамянова - Димитрова - прокурор в Окръжна прокуратура - Бургас. *(вх.№ ВСС-8257/12.08.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Христина Димчева Дамянова - Димитрова - прокурор в Окръжна прокуратура - Бургас.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Христина Димчева Дамянова - Димитрова - прокурор в Окръжна прокуратура - Бургас.

10.3. ПРЕДЛАГА НА ПРОКУРОРСКАТА КОЛЕГИЯ НА ВСС, Христина Димчева Дамянова - Димитрова - прокурор в Окръжна прокуратура - Бургас, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

10.4. ВНАСЯ предложението в заседание на Прокурорската колегия на ВСС, насрочено за 03.02.2020 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

11. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **Докладчик** |
| **1** | СГП  | **Бойка Асенова Димитрова-Велчева** | прокурор | И. Апостолова |
| **2** | ОП-РАЗГРАД | **Ива Рашкова Рангелова**  | прокурор | О. Дамянов |
| **3** | СРП | **Яна Николаева Гунчева** | прокурор | Пл. Найденов |
| **4** | РП-САНДАНСКИ | **Иван Ангелов Калоянов** | прокурор | А. Митова |
| **5** | ВОП-СОФИЯ | **и.ф.Петър Стефанов Димов подполковник**  | зам.военно-окръжен прокурор | Г. Гугушева |
| **6** | РП-БОТЕВГРАД | **Николай Кръстев Георгиев** | прокурор | Д. Стефанов |
| **7** | ОСлО в ОП-СТАРА ЗАГОРА | **Петър Кънчев Марков** | следовател | К. Тасков |
| **8** | СРП | **Стела Николаева Карабова** | прокурор | Е. Трифонов |
| **9** | СРП | **Десислава Димитрова Димитрова** | прокурор | И. Апостолова |
| **10** | РП-ДОБРИЧ | **Стефка Георгиева Георгиева** | прокурор | Св. Бошнакова |
| **11** | ОП-СОФИЯ | **Йова Стоилкова Петрова** | прокурор | А. Митова |
| **12** | ОП-БЛАГОЕВГРАД | **Милена Милева Милева** | прокурор | Г. Гугушева |
| **13** | РП-ВРАЦА | **Росен Петров Колев** | прокурор | Д. Стефанов |
| **14** | РП-Хасково | **Петър Найденов Петров** | прокурор | Е. Трифонов |
| **15** | ОСлО в ОП-Благоевград | **Иван Гергинов Тренчев** | следовател | Ал. Лазаров |

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

12. Извънредно атестиране на Тихомир Георгиев Шабов – и.ф. „административен ръководител - районен прокурор“ на Районна прокуратура – Велико Търново.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Тихомир Георгиев Шабов – и.ф. „административен ръководител - районен прокурор“ на Районна прокуратура – Велико Търново.

12.2. Предоставя, на основание чл. 205, ал. 1 от ЗСВ, на Тихомир Георгиев Шабов – и.ф. „административен ръководител - районен прокурор“ на Районна прокуратура – Велико Търново, резултатите от атестирането за запознаване.

13. Извънредно атестиране на Румен Валентинов Сираков – и.ф. „административен ръководител - районен прокурор“ на Районна прокуратура – Хасково.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ Румен Валентинов Сираков – и.ф. „административен ръководител - районен прокурор“ на Районна прокуратура – Хасково.

13.2. Предоставя, на основание чл. 205, ал. 1 от ЗСВ, на Румен Валентинов Сираков – и.ф. „административен ръководител - районен прокурор“ на Районна прокуратура – Хасково, резултатите от атестирането за запознаване.

14. Придобиване статут на несменяемост на Десислава Евгениева Трифонова - прокурор в Окръжна прокуратура - Бургас. *(вх.№ ВСС-8257/12.08.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Бургас, за комплексна оценка на Десислава Евгениева Трифонова - прокурор в Окръжна прокуратура - Бургас.

14.2. ПРОВЕЖДА атестиране за придобиване статут на несменяемост, на основание чл. 196, ал. 1, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Десислава Евгениева Трифонова - прокурор в Окръжна прокуратура - Бургас.

14.3. Предоставя, на основание чл. 205, ал. 1 от ЗСВ, на Десислава Евгениева Трифонова - прокурор в Окръжна прокуратура - Бургас, резултатите от атестирането за запознаване.

РАЗНИ

15. Предложение от изпълняващ функциите „административен ръководител – районен прокурор“ на Районна прокуратура – Добрич за оптимизиране щатната численост на органа. *(вх.№ ВСС-12494/01.12.2020г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, втора щатна длъжност „заместник на административния ръководител - заместник-районен прокурор" на Районна прокуратура – Добрич, чрез трансформиране на 1 (една) свободна длъжност „прокурор“ от щатната численост на органа в 1 (една) щатна длъжност „заместник на административния ръководител – заместник-районен прокурор“, считано от датата на вземане на решението.

15.2. ВНАСЯ предложението в заседанието на Прокурорската колегия на Висшия съдебен съвет, насрочено на 03.02.2021 г., за разглеждане и произнасяне.

16. Определяне на изпълняващ функциите „административен ръководител - районен прокурор“ на Районна прокуратура - Кюстендил, поради изтичащ на 15.02.2021 г. мандат.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ, на основание чл. 169, ал. 5 от ЗСВ, във връзка с § 205, ал. 1 от ПРЗ на ЗИД на ЗСВ (ДВ, бр. 62 от 09.08.2016г.), Ивайло Володиев Илиев – административен ръководител – районен прокурор на Районна прокуратура - Кюстендил, на длъжност „прокурор“ в Районна прокуратура - Кюстендил, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 16.02.2021 г.

16.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 175, ал. 4, изр. 2 от ЗСВ, Галина Милчова Димитрова – заместник на административния ръководител - заместник-районен прокурор на Районна прокуратура - Кюстендил, за изпълняващ функциите „административен ръководител – районен прокурор“ на Районна прокуратура – Кюстендил, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 16.02.2021 г., до встъпване в длъжност на нов административен ръководител.

16.3. ВНАСЯ предложенията в заседанието на Прокурорската колегия на ВСС, насрочено на 03.02.2021 г., за разглеждане и произнасяне.

17. Молба от Валерий Николаев Панайотов за освобождаване от заеманата длъжност „следовател“ в Окръжен следствен отдел в Окръжна прокуратура - Пазарджик, на основание чл. 165, ал. 1, т. 2 от ЗСВ. *(вх.№ ВСС-1190/26.01.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Валерий Николаев Панайотов от заеманата длъжност „следовател“ в Окръжен следствен отдел в Окръжна прокуратура - Пазарджик, с ранг „следовател в НСлС“, считано от 15.02.2021 г.

17.2. ВНАСЯ предложението в заседанието на Прокурорската колегия на ВСС, насрочено за 03.02.2021 г., за разглеждане и произнасяне.

ВЪЗРАЖЕНИЕ

 18. Възражение от Влади Асенов Цанков – следовател в Следствения отдел в Софийска градска прокуратура срещу изготвената комплексна оценка от извънредно атестиране. (*вх. № ВСС-9544/2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗСЛУША, на основание чл. 205, ал. 2 от ЗСВ, Влади Асенов Цанков – следовател в Следствения отдел в Софийска градска прокуратура, поради постъпило възражение.

18.2. КАНИВлади Асенов Цанков – следовател в Следствения отдел в Софийска градска прокуратура, в заседание на Прокурорската колегия на Висшия съдебен съвет, насрочено за 17.03.2021 г., в 13,30 часа, за изслушване.

18.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ възражението на Влади Асенов Цанков – следовател в Следствения отдел в Софийска градска прокуратура.

*Мотиви: Следовател Влади Цанков е подал възражение срещу констатация в част IV, т. 5 от ЕФА „Спазване на правилата за етично поведение“, цитирана от становището на Комисията по професионална етика към Софийска градска прокуратура. Счита, че изложеното от етичната комисия е необосновано, недоказано и липсва конкретика, поради което констатацията следва да бъде премахната.*

*След запознаване с депозираното възражение, Комисията намира същото за неоснователно по следните съображения:*

*Съгласно разпоредбата на чл. 26 от Наредба № 3 от 23.02.2017 г., един от показателите за оценяване на общия критерий „Спазване на правилата за етично поведение“ е становището на съответната етична комисия за спазване Кодекса на етично поведение на българските магистрати, а в чл. 9, ал. 2, изр. 1 от Правилата за организацията и дейността на комисиите по професионална етика в системата на прокуратурата на Република България е предвидено, че Комисиите по професионална етика в органите от системата на ПРБ изготвят становища относно спазване на правилата за етично поведение при атестиране на магистратите от съответния орган на съдебната власт.*

*При определяне на оценка „4“ в част IV, т. 5 от ЕФА „Спазване на правилата за етично поведение“ Комисията по атестирането и конкурсите към Прокурорската колегия на ВСС е съобразила отразеното в становището на Комисията по професионална етика към СГП за следовател Цанков, че „В отношенията си с колегите по принцип проявява вежливост и коректност, но не са единични случаите, в които отправя необосновани критики и обиди по отношение както на магистрати, така и на служители от администрацията на СО-СГП. Трудно работи в екип“.*

*Комисията по професионална етика е самостоятелен, а не помощен орган на КАК, и има правомощие и задължение да изготви становище, като съдържанието му се определя от преценката и формираната обща воля на членовете й и изразява вътрешното убеждение на магистрати, избрани от Общото събрание на съответния орган в ПРБ. Същото не подлежи на контрол, нито може да се детерминира пряко или по косвен път от друг орган. В производството по атестиране, КАК не може да игнорира предоставеното становище от Комисията по професионална етика доколкото то е част от достоверната писмена информация по атестационната преписка, предвид нормата на чл. 45, ал. 5, т. 12 от Наредба № 3 от 23.02.2017 г.*

*С оглед изложеното, КАК предлага на Прокурорската колегия на ВСС да остави без уважение възражението и да приеме комплексна оценка „Много добра" - 4,94 на Влади Асенов Цанков – следовател в Следствения отдел в Софийска градска прокуратура.*

18.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4 , във връзка с чл. 197, ал. 5, т. 4 от ЗСВ, извънредно атестиране на Влади Асенов Цанков – следовател в Следствения отдел в Софийска градска прокуратура.

18.5. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1, във връзка с чл. 205, ал. 4, т. 1 от ЗСВ предложената комплексна оценка от атестирането „МНОГО ДОБРА" на Влади Асенов Цанков – следовател в Следствения отдел в Софийска градска прокуратура.

18.6. ВНАСЯ предложението в заседанието на Прокурорската колегия на ВСС, насрочено на 17.03.2021 г., за разглеждане и произнасяне.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

19. Извънредно атестиране на полковник Иво Иванов Петков - прокурор във Военно-апелативна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на полковник Иво Иванов Петков - прокурор във Военно-апелативна прокуратура.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на полковник Иво Иванов Петков - прокурор във Военно-апелативна прокуратура.

19.3. ВНАСЯ предложението в заседание на Прокурорската колегия на ВСС, насрочено за 03.02.2020 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ